section_heading: Životopis
paragraph_text: U Drugom svjetskom ratu je bio pripadnik četničkih snaga, koje su bile u službi snaga osovine, prvo fašističke Italije, a potom nacističke Njemačke. Po svjedočenjima, pop Milorad Vukojičić je bio egzekutor četničke crne trojke koja je klala i ubijala civile u Pljevljima, često žene i djecu, obitelji partizanskih boraca. Noću, između 6. i 7. travnja 1944. godine Vukojičićeva "crna trojka" krenula je u pohod uhićenja žena partizana i simpatizera pokreta otpora. Tada su uhićene Zora Karamatijević, Ljubica Stojkanović, Savka Matović, Milica Janketić i Mileva Žugić, priča sin jedne od žrtava.SPC kanonizovala popove koljače, inicijativa.org, 24. kolovoza 2005., pristupljeno 2. siječnja 2020. Zajedno s ostalim ženama tada je ubijena i majka poznatog glumca Miše Janketića, Milica.Politika ili vjera, slobodnaevropa.org, 23. kolovoza 2005., pristupljeno 5. srpnja 2014. Ipak, navodi se da su najveći zločini počinjeni u ožujku i travnju 1944. godine kada je ubijeno više osoba. U to doba je u okupiranim Pljevljima bila njemačka uprava.